*APSTIPRINĀTS:*

*ar iepirkuma komisijas 2020.gada 15.oktobra*

*sēdes protokolu Nr.12*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.23**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Tehniskās specifikācijas (PASŪTĪTĀJA PRASĪBAS) II. Sējumā tālāk norādītajos punktos ir minēts:  p.4.17.1 Projektā paredzēt informācijas saņemšanu no GPS, mikroprocesoru signalizācijas sistēmas, vilcienu kustības izpildītā grafika sistēmas un citām informācijas sistēmām, un veikt aprēķinus par vilciena kustības virzienu, ātrumu dzelzceļa posmā; kavēšanu katrā stacijā, pienākšanas ceļa un platformas numuru;  p.4.17.2 Tiek sagaidīts, ka VIAS sistēmas realizācijas ietvaros informācija par vilcienu reālo kustību tiks izgūta vismaz no 2 avotiem – GPS sistēmas vai iekārtām, kas reģistrē reālo vilcienu kustību iecirkņos. Nepieciešamības gadījumā jāuzstāda papildu iekārtas uz sliežu ceļiem, lai fiksētu vilcienu tuvošanos, apstāšanos vai atiešanu, ja iepriekš minēto avotu informācija nav pietiekama;  Tabula Nr. 1  VIAS integrācija ar dažādām vilcienu kustības informācijas sistēmām katrā stacijā  Lai VIAS īstenotu iepriekš minētās prasības lūdzam:  1. iesniegt saskarņu un protokolu aprakstu, saskaņā ar kuriem VIAS var saņemt vilcienu kustības datus reāllaikā visām 1. tabulā minētajām kustības vadības sistēmām;  2. apstiprināt, ka visās tabulā uzskaitītajās kustības vadības sistēmās šādas saskarnes ir pieejamas;  3. apstiprināt, ka gadījumā, ja kādā no stacijām šādas saskarnes šobrīd nav, tad par tās ieviešanu kustības vadības sistēmās ir atbildīgs Pasūtītājs. | Skaidrojam, ka Tehniskās specifikācijas ietvaros ir sniegts esošās situācijas apraksts, kas satur publiski sniedzamo informāciju par Pasūtītāja rīcībā esošiem tehniskajiem līdzekļiem, kas var tikt izmantoti, lai izpildītu 2.8.punktā noteikto.    Skaidrojam, ka visu iespējamo sistēmu saskarņu protokoli pasūtītājam nav pieejami. Esošie nepieciešamie saskarņu protokolu apraksti Uzņēmējam tiks izsniegti pēc līguma noslēgšanas un Iepirkuma daļas Nr.6 II sējuma 1.tabulā uzskaitīto sistēmu saraksts ir informatīvs. Uzņēmējam ir jāpiedāvā sava sistēma, ievērtējot pasūtītāja norādītos esošos tehniskos līdzekļus, kuri norādīti 4.16. punktā.  Uzņēmējam ir jāizvērtē nepieciešamās saskarnes un to izveides iespējas kustības vadības sistēmās, nepieciešamības gadījumā paredzot papildu iekārtas un programmnodrošinājumu (t.sk. nepieciešamās licences), kā noteikts 4.13.5un 4.17.2. punktos.  Uzņēmējam ir jāizvērtē un jāpiedāvā tehniskais risinājums vilciena kustības reāllaika iegūšanai, ņemot vērā pasūtītāja prasībās pieejamo informāciju, t.i. izmantojot kādu no esošajām sistēmām, tās papildinot vai izstrādājot jaunu risinājumu - atbilstoši 4.17.2. un 4.17.10. punktiem.  Apstiprinām, ka nevienā no stacijām šādas (reālā laika) saskarnes šobrīd nav un tās jāizveido šī iepirkuma līguma ietvaros, ja uzņēmējs izvēlas šādu datu izgūšanas metodi. |